JY LEES NOU Ware lewensdramas: HG se laaste onderhoud met Bob Hewitt-slagoffer
Suellen Sheehan vertel 'n deel van haar het doodgegaan toe die seldeur agter Bob Hewitt toeklap. Foto: Mduduzi Ndzingi.
Huisgenoot: Ware lewensdramas word elke Maandag om 20:00 op VIA (DStv-kanaal 147) uitgesaai. Vanaand herbesoek ons die Bob Hewitt-verkragtingsage. Hier is ons laaste onderhoud met Suellen Sheehan, een van sy bekendste slagoffers.
Sy was maar net 12 jaar oud toe sy verkrag is deur Hewitt, wat haar tennisafrigter was.
Daardie dag het haar stryd begin. Nou sê Suellen Sheehan dis asof daar iets in haar doodgegaan het die oomblik wat die tronkdeur agter Bob Hewitt toegeklap het.
Haar ouers glo haar nie
Nadat Hewitt in 2015 in die hooggeregshof in Johannesburg skuldig bevind is aan die verkragting van twee meisies en onsedelike aanranding van nog een en vroeër in 2016 daarvoor gevonnis is, het hy eers tot in die hoogste hof in die land gepoog om nie tronk toe te gaan nie.
Maar vergeefs. Op 20 September 2016 het hy by die St. Albans-tronk in Port Elizabeth aangemeld om met sy vonnis van ses jaar te begin.
Dit is asof ek daaroor moet rou, want dit is nie net iets wat nou gaan weggaan nie. Dit was my lewe.
Meer oor: bob hewitt| verkragting| tennis